Tukkilainen
Puhutahan, punnitahan,
 Tuumitahan, tuomitahan:
 Tuo on turkka tukkilainen,
 Tukkijunkkari tuhannen!
 Päivät viinoa vetävi,
 Humallusta huommenetkin
 Vielä lempo loilottavi,
 Pahan päästävi sävelen,
 Korvat on halaista herja,
 Aivan aivoni pilata!

 Sanokohot, saarnatkohot,
 Pahasetkin parjatkohon!
 Enpä viinoa vetäne,
 Hapatusta hahmielle,
 Kun mä lipin lainehia,
 Vettä virsulla vetelen!
 Enkä korvia kolista,
 Hienohermoja heristä,
 Kun ma laulan lainehille,
 Haastan aalloille haluni!

[Jooseppi] [Mustak]– alli –[o]

Jooseppi Mustakallio
Runot